અમદાવાદ, 3 નવેમ્બર : આ મહીનો છે દીવાળીનો. આગામી 13મી નવેમ્બરે દીવાળી છે. તેમાંય ગુજરાતમાં તો દીવાળી એટલે હર્ષોલ્લાસ, ઉમંગ અને મોજ-મસ્તીનો તહેવાર. દીવાળી કરતાં વધુ ઉત્સાહ લોકોને બેસતું વરસ, ભાઈબીજ અને પછી લાભ પાંચમ સુધીની રજાઓને લઈને હોય છે. એટલું જ નહિં, દીવાળી પછીના દિવસોમાં પણ ગુજરાતમાં લોકો ઉપરથી દીવાળીનો ઉત્સાહ ઓસરતો નથી. એવામાં બૉલીવુડને ગુજરાતની દીવાળી કઈંક વધુ જ ફળી શકે છે. એટલે જ તો આ મહીને કુલ ચાર ફિલ્મો રિલીઝ થઈ રહી છે.